ZMLUVA O  PRENÁJME PRIESTOROV
uzavretá medzi
	

prenajímateľ:
Divadlo Andreja Bagara v Nitre
Svätoplukovo nám. 4, 950 53 Nitra
zastúpený: 	Ing. Jaroslav Dóczy, PhD., riaditeľ
IČO: 		00164 895
DIČ:		2021246623
bank.spojenie: 	Štátna pokladnica 
IBAN:                   SK 12 8180 0000 0070 0031 0609
                              Nie sme platcami DPH
ďalej aj ako prenajímateľ

a

nájomca:            Piaristická spojená škola sv. Jozefa Kalazanského
                         Piaristická 6, 949 01 Nitra                                    
zastúpený:           PhDr. Iveta Zverková, riaditeľka školy  
IČO: 	          31824986
bank. spojenie:   Všeobecná úverová banka 
IBAN:                 SK 67 0200 0000 3507 7074 8162    
                                
                   
nasledovného obsahu:

I.

1.  Predmetom zmluvy je nájom priestorov Divadla Andreja Bagara v Nitre: 
     Veľká sála  Divadla Andreja Bagara v Nitre, foyer DAB a šatne pre účinkujúcich za účelom  
     organizačného zabezpečenia benefičného predstavenia NÁMESTIE  SV. ALŽBETY        

2.  Čas konania:   7. február 2020 od  7.00 hod do 20.00 hod.
     Program:         predstavenia o 13.00 hod.  a  o 18.00 hod.
                                                                                    
          
      3.   Prenajímateľ na večer poskytne 8 uvádzačiek, 4 šatniarky a 4 členov požiarnej hliadky.


II.

 Finančné vyrovnanie:
1.  a)  Zmluvné strany dohodli nájomné vo výške  1 700,- eur (slovom: tisícsedemsto eur)
             Nájomné bude vyplatená na účet DAB v Nitre na základe faktúry do 14 dní odo dňa     
             doručenia  faktúry nájomcovi.
 b) V prípade omeškania nájomcu s úhradou nájomného, je prenajímateľ oprávnený vyúčtovať    
      nájomcovi zákonné úroky z omeškania za každý aj začatý deň omeškania. Nájomca je 
      povinný zaplatiť prenajímateľovi úroky z omeškania  najneskôr do 30 dní odo dňa, keď ho  
      prenajímateľ vyzve na ich zaplatenie.
       c)  Na služby úseku umelecko-technickej prevádzky uzavrie nájomca zmluvu  s pracovníkmi    
             DAB, ktorí sú oprávnení obsluhovať javiskovú techniku a stavať scénu.  Odmena pre  
             technický personál  bude predmetom osobitnej zmluvy uzavretej s firmou JANS.
             Plnenie zmluvy zabezpečí nájomca oddelene od poplatku za nájom. 
2.       V cene nájmu nie je parkovisko pri Divadle Andreja Bagara  v Nitre.
3.    Autorské honoráre účinkujúcim a poplatky autorským agentúram (SOZA,LITA) hradí    
          nájomca.


III.
 Organizačné zabezpečenie:
1.  Vstupenky na program dodá prenajímateľ a zabezpečí ich vytlačenie.  
2.  Propagáciu programu zabezpečí nájomca.
   3.  Nájomca sa zaväzuje dodržiavať požiarno-bezpečnostné predpisy na zaistenie ochrany    
       a bezpečnosti zdravia pri práci tak, aby nedošlo ku škodám na majetku prenajímateľa, inak 
       zodpovedá za škodu spôsobenú v priestoroch DAB v Nitre. Nájomca zodpovedá 
       prenajímateľovi za všetky škody na nebytových priestoroch, ktoré  vzniknú v príčinnej    
       súvislosti s užívaním nebytových priestorov nájomcom, vrátane škôd spôsobených tretími  
       osobami, ktorým umožní nájomca v rámci podujatia prístup do nebytových   priestorov.   
4.  Nájomca sa zaväzuje, že v prípade znečistenia priestoru tento priestor  vyčistiť na vlastné  
[bookmark: _GoBack]     náklady.
   5.  Nájomca sa zaväzuje dodržiavať v celej budove zákaz fajčenia.


IV.
  Záverečné ustanovenia:
1.   Nájom sa uzatvára na dobu určitú, a to na deň 7. februára 2020 od 7.00 do 20.00 hod.
2.   Obidve strany sa zaväzujú, že pri plnení tejto zmluvy budú postupovať korektne.
3.   Zmeny jednotlivých bodov sú možné len po vzájomnej dohode obidvoch zmluvných strán   
      formou písomného dodatku k tejto zmluve.
   4.  Táto zmluva nadobúda platnosť dňom jej podpísania oboma zmluvnými stranami a 
        účinnosť dňom nasledujúcim po dni jej prvého zverejnenia.
 5.  Zmluva je vyhotovená v štyroch exemplároch, po dva exempláre pre každú zmluvnú stranu.


V Nitre, 


........................................ 		                                     ............................................... 	
za prenajímateľa: 			 	                           za nájomcu:	
Ing. Jaroslav Dóczy, PhD.                                                  PhDr. Iveta Zverková
      riaditeľ							    riaditeľka školy





